På et pressemøde tirsdag formiddag har statsminister Mette Frederiksen fortalt om de nyeste tiltag i forbindelse med den nye coronavirus, Covid-19, som i løbet af den seneste uge for alvor er kommet til Danmark.

Som det første fortalte hun, at antallet af smittede i Danmark er steget til 156.

Sundhedsminister Magnus Heunicke (S) fortæller på samme pressemøde, at ingen af de smittede i Danmark er i livsfare som følge af smitten.

Både han og Mette Frederiksen understreger dog, at situationen i Danmark er meget alvorlig, og at alle bør tage ansvar og følge myndighedernes anvisninger.

- Selvom man ikke selv er i risikogruppen, skal man tage hensyn, for vi kender alle nogen, der er ældre eller syge, som vi skal tage hensyn til, lød det fra Mette Frederiksen på pressemødet.

Af Styrelsen for Patientsikkerheds hjemmeside fremgår det, at 875 personer er i karantæne i Danmark som følge af udbruddet med Covid-19.

Det skal du vide om coronavirus

Opdateres ...